ועדת החינוך, התרבות והספורט, כנסת 24, פרוטוקול מספר 17, 2021-10-04 10:55

שרן השכל: בוקר טוב לכולם.

שרן השכל: אני שמחה לפתוח את הדיון היום בעניין תקנות הקורונה שהגיעו אלינו.

שרן השכל: יש תקנה אחת שלמעשה מדברת על העבר, אני אתן ן ליועצת המשפטית כמה מילים על מנת להסביר את מה שהגיע לפתחנו.

שרן השכל: תוך כדי אני אתחיל לדבר משום שיש לנו פה שלוש תקנות שונות ואנחנו נצטרך לדבר עליהן גם בנפרד ואנחנו נקריא אותן בנפרד.

שרן השכל: אז אנחנו נתחיל עם אותן תקנות וסמכויות שקיבלנו מה-24 בספטמבר, למעשה ההחרגה של ילדים בעלי מוגבלות.

שרן השכל: תמי, אם תרצי להציג את זה בפני חברי הוועדה לפני כן ואז אני אתן את רשות הדיבור למשרד הבריאות.

תמי סלע: אז רק מבחינת המסגרת, יש שני תיקונים שנמצאים על סדר היום שהם תיקונים שמתקנים הוראת שעה שכבר אינה בתוקף, זו הוראת השעה שקבעה את המבצע של אנטיגן 2, מה שאנחנו מכנים, של הבדיקות שנעשו עם החזרה ללימודים אחרי החופשות, ושני התיקונים, כן צריך לדון בהם, ליישר או להעיר, אבל הם רלוונטיים אולי למבצע האנטיגן הבא מבחינת המהות כי זה כבר לא בתוקף.

תמי סלע: גם דברים שעלו בדיון בוועדה, אז זה בעצם נותן מענה להערות שעלו פה, חלקם, אחד זה באמת הצורך בחריג לעניין ביצוע הבדיקות לילדים שיש להם קושי מפאת איזה שהיא מוגבלות, תיכף נקרא את זה, והדבר השני, בתיקון של ה-27, זה פשוט משלים.

תמי סלע: זה אותה תקנה, תקנה 11 לתקנות שקובעת את הוראת השעה.

תמי סלע: גם עלה פה שזה פחות הגיוני שזה יהיה רק יום אחד, שנכון יותר שזה יחול על יומיים, מועד החזרה של אוכלוסיות שונות ללימודים.

שרן השכל: כן, כי פשוט היו הורים שלא שלחו את הילדים ביום הראשון, שלחו אותם ביום השני.

תמי סלע: כן, ככה כדי לכסות את זה בצורה יותר טובה.

תמי סלע: גם דובר על צהרונים, הוחל גם על ילדים שחוזרים לצהרונים וגם הוסף חריג לגבי מחלימים, שהם לא צריכים לעשות את הבדיקה.

תמי סלע: אלה התיקונים שהובאו לעניין הוראת השעה.

תמי סלע: כמו שאמרתי, היא כבר לא בתוקף, אבל האישור הוא כן חלק מהמנגנון של הפיקוח הפרלמנטרי של הכנסת וחשוב שנדון בזה.

תמי סלע: אחר כך יש משהו אחר שנוסף לסדר היום, שהוא עדיין בתוקף ורלוונטי.

תמי סלע: באופן כללי התקנות שאנחנו כרגע נמצאים בתוכן הן בתוקף עד ה-17 באוקטובר.

תמי סלע: אז אם יש דברים שכרגע הם לא על השולחן, והיו פה הרבה הערות שעלו פה בוועדה ביחס לתקנות האלה, אז יותר ההערות רלוונטיות לסט הבא ככל שתובא הארכה לתקנות הקיימות.

תמי סלע: אולי באמת נקרא את הנוסח.

שרן השכל: כן, אפשר להקריא את הנוסח.

שרן השכל: משרד הבריאות קודם אולי?

שרן השכל: אם אתם רוצים להעיר.

אפרת אפללו: זו איזה שהיא דרישה שעלתה והתייחסנו אליה מתוך הבנת הצורך וזהו, אין לי מה להוסיף.

אפרת אפללו: אני יודעת שמשרד החינוך אולי רוצה להוסיף.

תמי סלע: מה שכן, אולי בהתייחסות אחר כך גם להבין את הנתונים על המבצע הזה, על התועלת שבו, על ההצלחה שבו, ככל שתרצו לשמוע כי בכל זאת זה היה אמור, מבחינה בריאותית, שיתוף הפעולה, שינו גם את המתכונת, בפעם הראשונה כשעשו את זה זה היה רשות, זה היה וולונטרי, במתכונת הזו קבעו חובת בדיקה, שזה לא דבר פשוט וגם על זה היו הערות פה בדיון.

תמי סלע: המטרה הייתה כמובן להגביר את שיתוף הפעולה ואת היעילות של התוצאות של המבצע.

שרן השכל: כן, האם משרד החינוך יכול להציג לנו נתונים, או משרד הבריאות, על מספר הנדבקים או מאומתים?

אפרת אפללו: אני יכולה להגיד נתונים שקיבלנו ממשרד החינוך.

אפרת אפללו: הנתונים באופן מחשובי, קיבלנו אותם אתמול אחר הצהריים, את הנתונים הסופיים של המבצע, העברת המידע המחשובית, אבל קיבלנו מהם כבר ביום חמישי ושישי בבוקר מצגת מאוד מפורטת לגבי הנתונים שלהם, שהם אספו.

אפרת אפללו: אני יכולה להגיד שבערך סדר גודל של 600,000 ילדים נמשכו מכמעט 1,400,000 בדיקות, 600,000 דיווחו במערכת הממוחשבת, אני לא יודעת אם זה כולל רשימות ידניות או לא, צריך לשאול את משרד החינוך, והתגלו בערך 550 ילדים מאומתים, שזה 0.1%, זאת אומרת אחוז מאוד נמוך.

אפרת אפללו: שמעתי שמנכ"ל משרד החינוך אומר שזה מנע X בידודים, אני לא בדיוק עקבתי אחרי מה שהוא אמר, אני חושבת שכדאי שמשרד החינוך יציג.

אפרת אפללו: אנחנו קיבלנו את הנתונים אתמול, אנחנו נעבוד עליהם, אנחנו רוצים לבדוק גם מבחינה מגזרית, מבחינת פילוח גיאוגרפי, לראות את ההיענות, את אחוז החיוביים, איפה.

אפרת אפללו: קיבלנו את זה רק אתמול אז אנחנו נעבוד על זה ונוכל אנחנו להציג את החלק שלנו בהמשך.

שרן השכל: אוקיי.

שרן השכל: משרד החינוך, יש תוספת לנתונים או הערות?

שרן השכל: אריה בזום?

שרן השכל: לא.

שרן השכל: אוקיי, אנחנו נקשיב לזה קצת מאוחר יותר.

שרן השכל: רק הערה, שאמנם תקנות הסמכויות האלה מחריגות אך ורק ילדים עם מוגבלויות ואתם מפרטים פה את המוגבלויות המסוימות, הדבר הזה, אני לא יודעת אם זה מסורבל מדי, כלומר תעודת נכה זה משהו אחד, אבל תלמיד עם הצהרה חתומה על אפיון של מוגבלות כזו או אחרת, הפרעה נפשית, מוגבלות על רצף האוטיזם, מוגבלות שכלית, התפתחותית ותסמונות נדירות, איך הם מביאים אישור לזה?

שרן השכל: יש אישור שהוא אישור קבוע, תעודה כזו שצריך ללכת לרופא, להתחיל להנפיק?

שרן השכל: זו גם שאלה.

מימי פלצי: בוקר טוב.

מימי פלצי: שמי מימי פלצי, אני מפקחת באגף לחינוך המיוחד במשרד החינוך.

מימי פלצי: התלמידים שלומדים בחינוך הרגיל, בתי הספר מכירים אותם, על בסיס הזכאות והשירותים כתלמידים עם זכאות לשירותי חינוך מיוחדים.

שרן השכל: אז בית הספר כבר מכיר?

מימי פלצי: בית הספר מכיר אותם, הצוות יודע מי הם, בטח אלה עם המוגבלויות כפי שציינו.

שרן השכל: אני מתנצלת, יחליף אותי חבר הכנסת סימון דוידסון למספר דקות, אני עוד מעט אחזור.

שרן השכל: (היו"ר סימון דוידסון)

תמי סלע: היינו בשאלה באמת לגבי איך מזהים ואני אוסיף עוד שאלה בהתייחסות שלך, עלתה השאלה שהגיעה אלינו לגבי עיכוב התפתחותי שהרבה פעמים זה דומה לאוטיזם, אותם קשיים, והאם יש הצדקה לאפשר את ההחרגה ופה לא.

תמי סלע: אני גם אשאל כמה ילדים הוחרגו בסך הכול כתוצאה מהחריג הזה.

מימי פלצי: אז אני אומר, בהתייחס להיכרות את התלמידים במערכת, הם גם מאופיינים במערכות המשרד, כלומר ניתן לזהות אותם, גם ברמת בית הספר, גם ברמה מערכתית מכיוון שהם זכאים לשירותי חינוך מיוחדים.

מימי פלצי: הם מסומנים במערכות על פי קוד, כך שמבחינה פנים ספרית התלמידים עם זכאות לשירותי חינוך מיוחדים להבנתנו לא צריכים אפילו להגיע עם איזה שהוא נייר במוסד שהם לומדים בו, הם מוכרים כזכאים לשירות.

מימי פלצי: לגבי תלמידים שאינם זכאים לשירותי חינוך מיוחדים וכן מחזיקים תו נכה, במידה שיש כאלה, אני מניחה כדוגמה אדם עם מוגבלות נפשית שבחר לא לעדכן את בית הספר או לא לפנות לשירותי חינוך מיוחדים, אלה לא מאופיינים במערכות ומן הסתם הם עם תו נכה שהביטוח הלאומי הנפיק להם.

מימי פלצי: אז יש בעצם שתי אוכלוסיות מרכזיות בעניין.

מימי פלצי: זה לגבי הסוגיה הראשונה, איך מזהים אותם במערכות.

מימי פלצי: לגבי סוגי המוגבלויות, אני אדבר כרגע על עיכוב התפתחותי ובהמשך אני חושבת שאנחנו נרצה להרחיב את השיח ביוזמתנו אנו.

מימי פלצי: לגבי עיכוב התפתחותי, אני אעשה הבחנה בין א' עד ג' לבין שלב הגן בעיקר.

מימי פלצי: בשלב הגן בגני החינוך המיוחד אלה תלמידים שהם או בשלבי בירור או שזה האפיון שלהם.

מימי פלצי: הם מאוד מגוונים מבחינה תפקודית, בין מוגבלות מאוד מאוד קלה שבהמשך מתבהרת כתלמיד עם לקות למידה, חלקם אף לא זכאים בהמשך לשירותי חינוך מיוחדים ולומדים בחינוך הרגיל.

מימי פלצי: זאת אומרת זה מין שלב בירור ולנו זה נראה גורף מדי להכליל אותם, אנחנו מרגישים אחריות גדולה והסיפור של המידתיות בעינינו הוא מאוד לנגד עינינו.

מימי פלצי: פעם אחת צרכי הילד וההורים, להקל איפה שאפשר – דרך אגב אנחנו גם מעבירים מסרים שהפטור הוא לשימוש במידה שהוא נחוץ, זאת אומרת אם לא חובה והילד משתף פעולה ואפשר לקיים איתו את האנטיגן אנחנו מאוד מעודדים את זה ואני חושבת שזה מסר שחשוב בכל במה להשמיע אותו.

מימי פלצי: לגבי העיכוב ההתפתחותי אנחנו חושבים שזה לא נכון להכליל אותם באופן גורף.

סימון דוידסון: אני רוצה להבין דבר אחד.

סימון דוידסון: אני נמצא גם בוועדת חוקה, ועדת חוקה אישרה לכל מי שהוא בעל תו נכה בגילאים שלוש עד 12 כניסה ללא תו ירוק.

תמי סלע: פה הרחיבו מעבר, מעבר לתעודת נכה.

מימי פלצי: לא בהכרח.

מימי פלצי: נכון, הרחיבו במערכת החינוך, להבנתנו גם אלה עם תו הנכה, אני אומר שהייתה על זה חשיבה תוך כדי התהליך שהיה בנקודת הזמן ואנחנו היינו מציעים לחשוב פעם נוספת על ההכללה של תו נכה מכיוון שלדוגמה תלמיד עם עיוורון או תלמיד עם לקות שמיעה שיכול להיות עם תו נכה, מקצועית אנחנו לא בהכרח מסכימים עם זה שאוטומטית הוא אמור לקבל פטור.

מימי פלצי: אנחנו מציעים לבחון את זה פעם נוספת ולעשות חשיבה על הפרדה לא רק על פי סוג המוגבלות אלא על פי סוג המסגרת.

מימי פלצי: כלומר תלמידים עם המוגבלויות שסימנו, שלומדים בכיתות חינוך מיוחד, בגני חינוך מיוחד ובבתי ספר לחינוך מיוחד, להכליל אותם בפטור, התלמידים שלומדים בחינוך הרגיל, אנחנו חושבים שזה שם את זה במקום מאוד מאוד מורכב, במיקום שלהם בכיתה, בהתייחסות.

מימי פלצי: אני חושבת שכדאי להרהר בזה פעם נוספת.

תמי סלע: מתי יש כוונה, כבר חושבים על עוד - - -

לירן שפיגל: אנחנו לא יודעים על כוונה, אנחנו נעשה חשיבה.

לירן שפיגל: ככל שיחליטו לתקן בעתיד את התקנות ולהחזיר את הדרישה לבדיקת אנטיגן אז אנחנו נחזור ונבחן מחדש את הנושא הזה של האוכלוסייה שצריכה לקבל פטור מבדיקה כי יש קשיים כאלה ואחרים שמצדיקים לפטור אותם.

תמי סלע: עלו פה בוועדה עוד שאלות לגבי סיטואציות שמסיבות לוגיסטיות או משפחתיות אחרות, שלא קשורים למוגבלויות, שהילד לא מגיע עם הצהרה חתומה על עריכת בדיקה ובאמת הקושי שהוא לא ייכנס למסגרת מהסיבה הזאת שבעצם לא תלויה בו, היו קשיים כאלה?

תמי סלע: זאת אומרת התעוררו מצבים, נתקלתם?

תמי סלע: היו לזה כבר פתרונות, כהערה, שאולי יהיו גם כמה ערכות בבית ספר שאפשר יהיה לעשות למישהו בדיקה?

לירן שפיגל: עוד פעם, כדי לעשות בדיקה צריך הסכמה של ההורים.

לירן שפיגל: נתחיל מהסוף, אני לא מכיר מקרים, אני לא יודע לענות על נתונים של מקרים שתלמידים הגיעו בלי בדיקה כי המשפחה שלהם לא רצתה לבדוק או שיש איזה קושי אחר משפחתי שבגללו תלמיד לא נבדק, אבל מראש צריך מנגנון של הסכמה, כלומר בית ספר לא יכול לעשות בדיקה לתלמיד בלי שההורים מלכתחילה הסכימו.

לירן שפיגל: זו נקודה שלא יהיה לה פתרון במובן הזה שבית ספר לא יבדוק כי המשפחה לא הסכימה והמשפחה לא בודקת ואז פשוט נצטרך לתת פתרון לתלמיד.

לירן שפיגל: בית הספר מכיר את התלמידים ויודע לתת את הפתרונות.

לירן שפיגל: (היו"ר שרן השכל)

שרן השכל: איפה אנחנו?

תמי סלע: רק תקציר הפרקים, דובר על הזיהוי, שאין קושי בעניין הזה.

שרן השכל: סיימנו את ההחרגה?

תמי סלע: כן, על החלק הזה, ועל העיכוב ההתפתחותי שזה מכליל יותר מדי ילדים וגורף ואולי אם תהיה שוב כוונה לקבוע חובה או מבצע כזה של בדיקות אנטיגן יצטרכו להמשיך ולבדוק את החריג הזה של מוגבלויות על סמך המסקנות של הפעם הזו והילדים שהוחרגו.

לירן שפיגל: אני רק אומר שאריה מור נמצא בזום.

שרן השכל: אוקיי, אתה יכול להעלות לנו את אריה מור, בבקשה?

שרן השכל: אנחנו נשמח לקבל קצת נתונים.

שרן השכל: בוקר טוב, אריה.

אריה מור: בוקר טוב.

אריה מור: לשאלה הקודמת ששמעתי לגבי בדיקות האנטיגן.

אריה מור: כן, יש אירועים, אבל הם מטופלים בדיוק על פי הנוהל, בצורה רגישה, באחריות, עם הילד, עד שמאפשרים לילד, אבל זה היה אירוע חד פעמי.

אריה מור: אני רק רוצה להגיד שאנחנו כרגע בתהליך יחד עם משרד הבריאות ומשל"ט קורונה לרכש של 32 מיליון ערכות ויהיו לכל תלמידי ישראל בבית ערכות לחודש שלם קדימה, לכל סיטואציה ואנחנו ככה ננהל ביעילות בעתיד.

אריה מור: זה בתהליך.

שרן השכל: יש עוד נתונים מעבר למה שמשרד הבריאות שיתף אותנו?

שרן השכל: 550 מאומתים, 600,000 בדיקות שנעשו, יש חידוש בנתונים?

אריה מור: מה זה חידוש בנתונים?

אריה מור: אנחנו כרגע עומדים על 20,000 מאומתים, הירידה במשק בכמות המאומתים ניכרת גם אצלנו.

אריה מור: לא מעט מאומתים הם במגזר הלא יהודי, אז אנחנו מתמקדים, 50% מהמאומתים אצלנו הם במגזר הלא יהודי, זו גם בעיה שאני מניח שמשרד הבריאות רואה אותה ברמה ארצית וזה בהחלט משקף את הנתונים.

אריה מור: אנחנו כרגע בפרויקט של 400 בתי ספר, התחלנו אתמול, שמשתתפים בפיילוט כיתה ירוקה בארבעה מודלים שונים, מגן חינוך, דיגום בבית הספר ובדיקות אנטיגן בבית.

שרן השכל: בכמה כיתות מדובר במודל הכיתה הירוקה?

שרן השכל: אמרת 400 בתי ספר, כמה כיתות?

אריה מור: כל כיתות בית הספר.

אריה מור: 400 בתי ספר מחולקים לארבעה מודלים שונים, התחילו לעבוד כבר וכל חולה מאומת שמתגלה באחד מבתי הספר האלה, באחת הכיתות, נכנס למודל.

אריה מור: שאר הכיתות, אם אין בהן תחלואה הן לא בתוך המודל כי אין צורך לעשות שום דבר.

אריה מור: כל כיתה שתיווצר שם היא תיכנס למודל של כיתה ירוקה ואנחנו כל יום עושים סטטוסים ומתחילים לנהל את האירוע הזה, חולקו אנטיגנים לילדים הביתה בכל אותם 400 בתי ספר, אתמול הובלנו מאות אלפי ערכות אל בתי הספר שחילקו לילדים.

שרן השכל: אם אני מבינה אותך, זאת אומרת שהתלמיד שנמצא מאומת בכיתה, בתוך הכיתה מחולקים להם בדיקות ביתיות ובכל יום אותו תלמיד עושה את הבדיקה הביתית, במידה שהוא נמצא שלילי הוא יכול להגיע לבית הספר, במידה שהוא נמצא חיובי הוא צריך לעבור PCR?

אריה מור: בעיקרון זה הכיוון, אבל זה ארבעה מודלים שונים.

אריה מור: חולקו לילדים שתי ערכות אנטיגן, לכל ילד מכל אותם 400 בתי ספר.

אריה מור: כל תלמידי בית הספר שמשתתפים בפיילוט הם עם ערכות שהן לא בשימוש לצורך העניין.

אריה מור: בלילה נודע לאחד מההורים דרך קופת החולים או זה נודע למנהל בית הספר או באמצעות מגן חינוך, כי חלק מהפיילוט זה גם מגן חינוך, שיש אריה מור בכיתה ד'2 חולה מאומת.

אריה מור: כבר כולם יודעים ומכינים את עצמם, מנהל בית הספר, פיתחנו גם מערכות שהם יראו את הנתונים, הכשרנו והדרכנו את כל המנהלים בכמה ימים האחרונים, הם מודיעים לכיתה מה הם צריכים לעשות.

אריה מור: אז יש ארבעה מודלים, כיתה אחת עושים PCR, זה מודל אחד, שיש בו רבע מבתי הספר, עושה בדיקת PCR בקהילה וממתין לתשובה ואחרי שהוא מקבל את התשובה הוא עושה בדיקת אנטיגן ומגיע לבית הספר וכל יום עושה בדיקת אנטיגן ומגיע לבית ספר.

אריה מור: במודל השני של הבחינה, אז הם לא צריכים לחכות לתשובה, הוא עושה PCR, לא צריך להמתין לתשובה, עושה אנטיגן ומגיע לבית הספר.

אריה מור: במודל השלישי אנחנו מביאים ניידת דיגום לבית הספר ובמודל הרביעי זה בקרה שזה מתנהל כרגיל.

אריה מור: מודל חמישי זה מגן חינוך שכל שבוע מגיעות הניידות לבצע בדיקות לכל בית הספר ואם מתגלים שם חולים מכניסים אותם לכיתה הירוקה.

אריה מור: בקיצור יש פה מבצע לוגיסטי ארגוני שמעורבים בו 400 בתי ספר, מנהלים ותשתיות שלמות.

אריה מור: כל מי שנכנס לכיתה הירוקה כבר יש לו בבית, אז אין בעיה להודיע לו שיעשה בדיקה ואז הוא מגיע לבית הספר ולבית הספר יש פול של ערכות לחלק להם לטובת שאר הימים, שבעת הימים הנוספים עד בדיקת ה-PCR האחרונה.

אריה מור: אם תרצו נשלח לכם את המצגת הזאת.

אריה מור: אני מעריך שתוך שבועיים יהיו נתונים, כל יום עכשיו נאספים הנתונים ומטופלים האירועים וממש צוות סטטיסטיקאים של משרד הבריאות יושב על זה כדי לנתח את הנתונים כל יום.

סימון דוידסון: אריה, יש לי שאלה.

סימון דוידסון: הרי הנושא של הפיילוט של הכיתה הירוקה התחיל כבר, לדעתי, לפני יותר מחודש בחברה הערבית, בבתי ספר מסוימים, האם יש לכם נתונים לגבי הפיילוט הזה שהחל לפני חודש בחברה הערבית?

אריה מור: כן, יש נתונים, אבל זה היה רק באבו גוש.

אריה מור: היום הכנסנו גם בבתי הספר שנכנסו אתמול כשהתחלנו את כל הפרויקט הגדול, האמיתי, אז יש שם גם לא מעט מהמגזר הערבי.

אריה מור: רק בית ספר אחד, מספר כיתות שהיו שם, לא מספק את הנתונים, לכן בתוך המודל, ב-400, יש את מג'ד אל כרום ומראר ושפרעם.

סימון דוידסון: לא, האם יש לכם נתונים לגבי הפיילוט שהיה באבו גוש?

אריה מור: יש נתונים, אבל בפני עצמם הם לא רלוונטיים, צריך להסתכל על זה בכמות הגדולה ובסטטיסטיקה ובמודלים של כולם ביחד.

שרן השכל: אוקיי, בסדר גמור.

שרן השכל: תודה רבה לך, אריה, ומאוד מעריכים את העבודה שאתה עושה למען תלמידי ישראל.

שרן השכל: אנחנו נתחיל בהקראת התיקונים.

תמי סלע: התיקון הראשון מ-24 בספטמבר.

תמי סלע: זה סט אחד.

שרן השכל: אנחנו נצביע בנפרד ואנחנו נקיים דיונים נפרדים.

שרן השכל: אני מעלה את התקנות להצבעה.

שרן השכל: מי בעד? נגד?

שרן השכל: בעד – 2 נגד – 0

שרן השכל: אני קובעת שהתקנה עברה.

שרן השכל: תודה רבה.

שרן השכל: אני מקווה שנתראה במבצע אנטיגן 2 בעניין התקנות האלה.

תמי סלע: גם הסט השני נוגע להוראת השעה של מבצע אנטיגן ודיברנו על העניינים שנכללים בו.

תמי סלע: אני אקרא ואם יהיו עוד הערות אז – זה תיקון מספר 2.

תמי סלע: תלמיד שהוצג לגביו אישור תו ירוק, שזה ההחרגה של ילדים מחלימים או שיש להם תו ירוק מסיבה אחרת, מה שלא אמור להיות עד גיל 12 כי הם עוד לא יכולים להתחסן, אז זה רק מחלימים שהם לא נדרשים לבדיקה.

שרן השכל: זה בעצם התיקון שמעביר את זה לפעמיים, כלומר ליומיים.

תמי סלע: זה חל יומיים, אבל מי שעשה ביום רביעי לא צריך גם ביום חמישי, כלומר מספיק פעם אחת בחזרה ללימודים, כל אחד לפי המועד שהוא חזר.

סימון דוידסון: את יכולה את הנושא של הצהרון להסביר יותר ברור?

תמי סלע: בהתחלה ההוראה הייתה רק בהגעה לגנים ולכיתות בתי ספר יסודי עד גיל 12, ואז החילו את זה, מי שלמשל לא בא בבוקר לבית הספר אבל מגיע לצהרון גם צריך לבוא עם הצהרה שהוא עשה בדיקה.

סימון דוידסון: אבל ילד שמגיע בבוקר לבית ספר, הביא הצהרה, הכול בסדר, יכול להגיע לצהרון, לא צריך עוד בדיקה.

תמי סלע: זו אותה הצהרה.

תמי סלע: הוא יביא את אותה הצהרה, פעם אחת הוא עושה את הבדיקה והוא מביא את ההצהרה בצהרון.

תמי סלע: פשוט כדי לכסות את זה בצורה יותר מלאה, שלא יהיו פרצות.

תמי סלע: זה הסט השני.

שרן השכל: אנחנו נעלה גם את זה להצבעה.

שרן השכל: מי בעד? נגד?

שרן השכל: בעד – 3 נגד – 0

שרן השכל: ההצעה עברה.

שרן השכל: התקנות עברו.